als_Latn dik_Latn sag_Latn
Facebook është akuzuar nga krijuesit e Room, një aplikacion i ngjashëm me aplikacionin Rooms që është prezantuar së fundmi nga Facebook, për kopjim të aplikacionit.
Facebook ka prezantuar vetëm pak ditë më parë aplikacionin Rooms, i cili lejon përdoruesit të krijojnë një “dhomë” për të bashkëbiseduar me të tjerët, pa pasur nevojë për zbulimin e identitetit.
Ky aplikacion ruan anonimitetin e përdoruesve, duke i lejuar ata të regjistrohen në aplikacion me çfarëdolloj emri që ata duan dhe ndihen më rehat. Aplikacioni Rooms është krijuar fillimisht për iPhone, por do të zgjerohet së shpejti tek platforma të tjera.
Por, një tjetër aplikacion i quajtur Room është shumë i ngjashëm me aplikacionin e ri të Facebook-ut, dhe që nga muaji shtator që ka qenë në dispozicion për t’u shkarkuar në App Store.
Krijuesit e këtij aplikacioni e akuzojnë Facebook-un se ka vjedhur idetë e tyre. Bashkëthemeluesi i aplikacionit Room, inxhinieri Damien Rottemberg, beson se dikush ka bashkëpunuar me Facebook-un dhe i ka dhënë informacion rreth aplikacionit Room, dhe kështu kompania ka arritur të kopjojë aplikacionin e tyre.
Në një deklaratë të dhënë për 9to5mac, Rottemberg u shpreh se “jemi të sigurt se nuk është një koincidencë. Nuk e kuptojmë se si Facebook ka krijuar një aplikacion me të njëjtin emër dhe të njëjtat veçori. Nuk do ta lejojmë që kjo të ndodhë, prandaj do të mbrojmë të gjithë idetë dhe vizionet e sipërmarrësve”. Bashkëthemeluesi i Room do të ngrejë një padi ligjore kundër Facebook-ut për të mbrojtur idetë e tyre.
als_Latn als_Latn als_Latn als_Latn als_Latn als_Latn